|  |  |  |
| --- | --- | --- |
|  | **Paslaugų pirkimo pardavimo sutartis Nr.** Įrašyti numerį | |
|  |  | |
|  | Įrašyti datą | |
|  | Įrašyti miestą | |
|  |  | |
| Perkančiosios organizacijos pavadinimas juridinio asmens kodas įrašyti kodą, kurios registruota buveinė yra įrašyti adresą, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama įrašyti atstovą, veikiančio pagal įrašyti teisinį atstovavimo pagrindą,  (toliau – **Pirkėjas**) | | |
| ir | | |
| Paslaugų teikėjo pavadinimas juridinio asmens kodas įrašyti kodą, kurios registruota buveinė yra įrašyti adresą, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama įrašyti atstovą, veikiančio pagal įrašyti teisinį atstovavimo pagrindą, (toliau – **Tiekėjas**), | | |
| toliau kartu šioje sutartyje vadinamos Šalimis, o kiekviena atskirai – Šalimi, sudarė šią paslaugų pirkimo – pardavimo sutartį, toliau vadinamą Sutartimi, ir susitarė dėl toliau išvardytų sąlygų. | | |
|  |  | |
|  | **SUTARTIES OBJEKTAS** | |
|  |  | |
|  | Tiekėjas Sutartyje nustatytomis sąlygomis ir tvarka įsipareigoja suteikti šias paslaugas: | |
|  | Energijos vartojimo audito atlikimo ir energijos vartojimo audito ataskaitos (toliau – **Ataskaita**) parengimo paslaugas (toliau – **Paslaugos** arba **Ataskaitos rengimo paslaugos**), kurios turi atitikti aktualios redakcijos išsamiojo energijos ir energijos išteklių vartojimo audito atlikimo pastatuose metodiką, patvirtintą Lietuvos Respublikos energetikos ministro 2023 m. kovo 30 d. įsakymu Nr. 1-90 „Dėl Išsamiojo energijos, energijos išteklių vartojimo audito atlikimo pastatuose metodikos patvirtinimo“ (toliau – **Metodika**) bei kitus Lietuvos Respublikoje galiojančius teisės aktus, metodikas, taisykles, kurios reglamentuoja Ataskaitos rengimo paslaugų teikimą. | |
|  | Paslaugos teikiamos rengiant Ataskaitą šiems pastatams: | |
|  | nurodyti pastato pavadinimą, unikalus Nr. įrašyti, įrašyti pastato paskirtį, adresu įrašyti, bendras patalpų plotas įrašyti. | |
|  | Paslaugų techninė specifikacija ir apimtis pateikiami Sutarties priede Nr. 1 „Techninė specifikacija“ (toliau – **Techninė specifikacija**), kuri yra neatsiejama Sutarties dalis. | |
|  |  | |
|  | **SUTARTIES GALIOJIMAS, VYKDYMO PRADŽIA, TRUKMĖ IR TERMINAI** | |
|  |  | |
|  | Paslaugos turi būti suteiktos ne vėliau kaip per **4 (keturis) mėnesius** nuo Sutarties įsigaliojimo (toliau – **Paslaugų teikimo terminas**): | |
|  | per **5 (penkias) kalendorines dienas** nuo Sutarties įsigaliojimo dienos Tiekėjas privalo pateikti ir su Pirkėju suderinti Paslaugų suteikimo grafiką (toliau – **Grafikas**). Siekiant aiškumo patikslinama, kad Grafikas yra skirtas organizuoti ir sekti Sutarties vykdymą, o Grafiko pakeitimas (jeigu būtų) jokiais atvejais nereiškia Sutartyje nurodytų terminų pakeitimo ir neatleidžia Tiekėjo nuo atsakomybės už Sutartyje nustatytų terminų nesilaikymą. | |
|  | per **60 (šešiasdešimt) kalendorinių dienų** nuo dienos, kai Pirkėjas pateikia Tiekėjui jo pagrįstai prašytą Pirkėjo turimą informaciją ir dokumentus, reikalingus tinkamam Sutarties vykdymui ir išvardintus Sutarties 5.1.2 punkte pateiktame Pirkėjui sąraše, Tiekėjas privalo pateikti galutinę Ataskaitą, apimančią Techninės specifikacijos keliamus reikalavimus; | |
|  | Sutarties vykdymo metu paaiškėjus Sutarties 2.3 punkte nurodytoms aplinkybėms, taip pat kitoms Sutartyje nenumatytoms aplinkybėms, dėl kurių Tiekėjas negali laiku įvykdyti Sutarties ir kurių Tiekėjas pagrįstai negalėjo numatyti, Paslaugų teikimo terminas Šalių susitarimu gali būti pratęstas ne ilgesniam nei 30 (trisdešimt) kalendorinių dienų terminui, išskyrus Sutarties 2.3.2 punkte numatytą atvejį, kuomet objektyviai reikalingas ilgesnis terminas. Prašymas pratęsti Paslaugų teikimo terminą kartu su visais prašymą pagrindžiančiais dokumentais privalo būti pateiktas Pirkėjui ne vėliau kaip per 5 (penkias) dienas nuo tokių aplinkybių paaiškėjimo, tačiau ne vėliau kaip iki prašomo pratęsti Paslaugų teikimo termino pabaigos. | |
|  | Tiekėjas turi teisę kreiptis į Pirkėją dėl Paslaugų teikimo termino pratęsimo, jeigu: | |
|  | Pirkėjas nevykdo ir (ar) netinkamai vykdo Sutartimi jam nustatytus įsipareigojimus ir todėl Tiekėjas negali tinkamai suteikti Paslaugų ar jų dalies; | |
|  | dėl objektyvių ir nuo Pirkėjo ir (ar) Tiekėjo nepriklausančių aplinkybių (pvz., poreikis naudoti aktualius pastato energijos suvartojimo duomenis, kurie gali būti surenkami tik šildymo sezono metu) per Sutartyje nustatytą laikotarpį negali būti pateikta informacija ir dokumentai, reikalingi tinkamam Paslaugų pagal sutartį įvykdymui. | |
|  | trečiųjų asmenų veiksmai arba bet koks uždelsimas, kliūtys arba trukdymai, nepriklausantys nuo Tiekėjo valios, Tiekėjo nekontroliuojami ir nenumatyti, Tiekėjui trukdo laiku suteikti Paslaugas; | |
|  | Sutartis įsigalioja ją pasirašius abiem Šalims, nuo paskutinio parašo datos. Sutartis nustoja galioti, jeigu ji yra tinkamai įvykdyta, jeigu ji nutraukiama įstatymų ar Sutartyje nustatytais atvejais, taip pat esant atitinkamam teismo sprendimui ir kitais įstatymų ir Sutarties numatytais atvejais. | |
|  | Pirkėjas gali sustabdyti Sutarties ar jos dalies vykdymą tokiam laikui ir tokiu būdu, kaip jis mano esant tai reikalinga. Jei vieno stabdymo laikotarpis trunka ilgiau kaip 60 (šešiasdešimt) dienų, Tiekėjas turi teisę per 30 (trisdešimt) dienų, pasibaigus maksimaliam vieno stabdymo laikotarpiui, reikalauti atnaujinti Sutarties vykdymą, o Pirkėjui neatnaujinus Sutarties vykdymo per 10 (dešimt) dienų, Tiekėjas įgyja teisę Šalių susitarimu nutraukti Sutartį. | |
|  |  | |
|  | **KAINA (KAINODAROS TAISYKLĖS) IR MOKĖJIMO SĄLYGOS** | |
|  |  | |
|  | Sutarties kainai apskaičiuoti taikomas fiksuotos kainos ir fiksuoto įkainio apskaičiavimo būdų derinys (toliau – **Sutarties kaina**): | |
|  | Ataskaitos rengimo paslaugų, nurodytų Sutarties 1.1.1 punkte, kainai apskaičiuoti taikomas **fiksuotos kainos** apskaičiavimo būdas. Ataskaitos rengimo paslaugų kaina: | |
|  | |  |  | | --- | --- | | Kaina be PVM |  | | PVM (21 %) |  | | Kaina su PVM |  | | |
|  | Sutarties vykdymo laikotarpiu Tiekėjas be papildomo atlyginimo taiso ir koreguoja Ataskaitą taip, kad ji atitiktų Techninės specifikacijos 2.1 ir 4.2 punktuose nurodytų aktų nustatytus reikalavimus. | |
|  | Į Sutarties kainą įskaičiuoti visi mokesčiai, medžiagų ir įrangos kaina, transporto, apgyvendinimo išlaidos, su dokumentų, kurių reikalauja Pirkėjas, rengimu ir pateikimu, kitos su Paslaugų atlikimu susijusios, Tiekėjo tiesioginės ir netiesioginės išlaidos. Pasirašydamas Sutartį Tiekėjas pareiškia, kad jis gerai išanalizavo pirkimo dokumentuose nurodytą informaciją ir Techninę specifikaciją bei Sutarties sąlygas, numatė ir įvertino visą Paslaugų apimtį. Jeigu Sutarčiai tinkamai įvykdyti yra būtina suteikti kitas papildomas paslaugas, kurias Tiekėjas turėjo ar galėjo numatyti sudarydamas Sutartį, tačiau jų nenumatė ir neįtraukė į Sutarties kainą, tai šias paslaugas Tiekėjas įsipareigoja atlikti savo sąskaita. | |
|  | Sutarties kaina nekeičiama per visą Sutarties galiojimo laikotarpį, išskyrus Sutartyje numatytus kainos peržiūros dėl pasikeitusių mokesčių, kainų lygio indekso ir keitimo dėl atsisakomų ar papildomai įsigyjamų paslaugų atvejus: | |
|  | **dėl pasikeitusių mokesčių**, t. y. Sutarties galiojimo metu pasikeitus Paslaugoms taikomam pridėtinės vertės mokesčiui (PVM), Sutarčiai bus taikomas pakeistas PVM tarifas. Sutarties kaina perskaičiuojama po Lietuvos Respublikos pridėtinės vertės mokesčio įstatymo, kuriuo keičiasi PVM tarifas, įsigaliojimo dienos. Pakeista Sutarties kaina bus lygi sumai, gautai prie Sutartyje nurodytos Sutarties kainos be PVM pridėjus PVM, apskaičiuotą pagal naujai patvirtintą PVM tarifą, nebent priimti teisės aktai numatytų kitaip. Sutarties kaina peržiūrima toms Paslaugoms, kurių atlikimo ir apmokėjimo už Paslaugas terminai pagal Sutartį sueina po atitinkamo teisės akto įsigaliojimo. Sutarties kaina be PVM dėl PVM keitimo nebus keičiama, nebent priimti teisės aktai numatytų kitaip. Sutarties kaina neperžiūrima ir nekeičiama dėl kitų nei PVM mokesčių pasikeitimo; | |
|  | **dėl kainų lygio pokyčio** Paslaugų kaina gali būti perskaičiuojama suinteresuotos Šalies iniciatyva ir jos pateiktų dokumentų pagrindu ne anksčiau kaip po 6 (šešių) mėnesių nuo Pirkimo sutarties sudarymo dienos, jeigu Valstybės duomenų agentūros (www.stat.gov.lt) kas ketvirtį skelbiamo Paslaugų įmonėse dirbančių asmenų algų ir atlyginimų kainų grupės „M71 Architektūros ir inžinerijos veikla; techninis tikrinimas ir analizė“ indekso pokytis (k), apskaičiuotas kaip nustatyta 3.4.2.3 punkte, viršija 5 (penkis) procentus. Vėlesni kainos perskaičiavimai atliekami ne anksčiau kaip 6 (šeši) mėnesiai nuo paskutinio perskaičiavimo dienos. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. Paslaugų kaina perskaičiuojama nustatyta tvarka: | |
|  | Peržiūros momentas yra Šalies prašymo kitai Šaliai peržiūrėti Paslaugų kainą gavimo diena; | |
|  | Šalys privalo susitarime dėl Sutarties kainos perskaičiavimo (keitimo) nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą kainą, perskaičiuotą pradinę Pirkimo sutarties vertę; | |
|  | Perskaičiuojama tik Pirkėjui neperduotų Paslaugų kaina, už kitas paslaugas (jei tokių būtų) mokėtinos sumos negali būti perskaičiuojamos. Nauja kaina apskaičiuojama pagal formulę: | |
|  | A1 ═ A + (k / 100 x A), kur | |
|  | A – kaina (Eur be PVM)) (jei ji jau buvo perskaičiuota, tai po paskutinio perskaičiavimo). | |
|  | A1 – perskaičiuota (pakeista) kaina (Eur be PVM) | |
|  | k – pagal Paslaugų įmonėse dirbančių asmenų algų ir atlyginimų kainų grupės „M71 Architektūros ir inžinerijos veikla; techninis tikrinimas ir analizė“ indeksą apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: | |
|  | k = Ind(naujausias) / Ind(pradžia) x 100 – 100 (proc.), kur | |
|  | Ind(naujausias) – kreipimosi dėl kainos perskaičiavimo išsiuntimo kitai šaliai datą naujausias paskelbtas Paslaugų įmonėse dirbančių asmenų algų ir atlyginimų grupės „M71 Architektūros ir inžinerijos veikla; techninis tikrinimas ir analizė“ kainų indeksas. | |
|  | Ind(pradžia) – laikotarpio pradžios datos (mėnesio) Paslaugų įmonėse dirbančių asmenų algų ir atlyginimų grupės „M71 Architektūros ir inžinerijos veikla; techninis tikrinimas ir analizė“ kainų indeksas. Pirmojo perskaičiavimo atveju laikotarpio pradžia (mėnuo) yra Pirkimo sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. | |
|  | Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuota kaina „A“ nurodoma iki keturių skaitmenų po kablelio; | |
|  | Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas; | |
|  | Jei Sutarties 3.6.1 punkte numatytas avansas Tiekėjui buvo sumokėtas iki prašymo dėl Paslaugų kainos perskaičiavimo gavimo dienos, iš pradinės Ataskaitos rengimo paslaugų kainos atimamas išmokėtas avansas. | |
|  | Susitarimas dėl kainos perskaičiavimo (keitimo) pasirašomas ne vėliau kaip per 10 (dešimt) darbo dienų nuo prašymo perskaičiuoti Paslaugų kainą gavimo dienos. | |
|  | Sutarties Šalis negali atsisakyti perskaičiuoti Sutarties kainos, jeigu tenkinamos Sutarties 3.4.2 punkte nurodytos sąlygos, išskyrus jeigu Paslaugų kainos peržiūros momentu Paslaugų atlikimas vėluoja dėl priežasčių, dėl kurių Tiekėjas nėra įgijęs teisės į Paslaugų teikimo termino pratęsimą, uždelstų Paslaugų kaina negali būti peržiūrėta Tiekėjo iniciatyva dėl kainų lygio kilimo, tačiau privalo būti peržiūrėta, jei Paslaugų kainos peržiūrą inicijuoja Pirkėjas dėl kainų lygio kritimo. | |
|  | **dėl papildomai įsigyjamų paslaugų** Sutarties kaina didinama arba mažinama, kai Sutartyje nustatyta tvarka arba Lietuvos Respublikos viešųjų pirkimų įstatyme (toliau – Viešųjų pirkimų įstatymas) nustatytais pagrindais Pirkėjas įsigyja papildomų Paslaugų. | |
|  | Sutarties kainos pakeitimas įforminamas dvišaliu rašytiniu Šalių susitarimu. | |
|  | Pirkėjas įsipareigoja sumokėti už Ataskaitos rengimo paslaugas tokia tvarka: | |
|  | Per 5 (penkias) darbo dienas po Sutarties įsigaliojimo dienos Tiekėjui yra sumokamas 30 % (trisdešimties procentų) Ataskaitos rengimo paslaugų kainos, nurodytos 3.1.1 punkte, dydžio avansas; | |
|  | Likusi Ataskaitos rengimo paslaugų kainos dalis sumokama per 30 (trisdešimt) kalendorinių dienų Tiekėjui pristačius Ataskaitą, kai Šalys Sutartyje nustatyta tvarka pasirašo atliktų Ataskaitos rengimo paslaugų perdavimo – priėmimo aktą. Siekiant aiškumo patikslinama, jog Ataskaitos rengimo paslaugos yra laikomos suteiktomis išpildžius sąlygas, numatytas Sutarties 4.4 punkte. | |
|  | Pagal Sutartį priklausančias sumokėti pinigų sumas Pirkėjas sumoka Tiekėjui mokėjimo pavedimu į Sutartyje nurodytą banko sąskaitą. Laikoma, kad pinigai sumokėti tą dieną, kurią Pirkėjas pateikė savo bankui mokėjimo nurodymą atlikti mokėjimo pavedimą. | |
|  | Už Paslaugas sumokama eurais po to, kai pasirašomas Paslaugų perdavimo – priėmimo aktas ir jo pagrindu Pirkėjas priima Sutartyje nustatyta tvarka pateiktą sąskaitą faktūrą. | |
|  | Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka: | |
|  | Subtiekėjas, norėdamas, kad Pirkėjas tiesiogiai atsiskaitytų su juo, pateikia prašymą Pirkėjui ir inicijuoja trišalės sutarties tarp jo, Pirkėjo ir Tiekėjo sudarymą. Sutartis turi būti sudaryta ne vėliau kaip iki Pirkėjo atsiskaitymo su subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus; | |
|  | Subtiekėjas, prieš pateikdamas sąskaitą Pirkėjui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas Tiekėjo atstovas, kuris yra nurodytas trišalėje sutartyje. Pirkėjo atlikti mokėjimai subtiekėjui pagal jo pateiktas sąskaitas faktūras atitinkamai mažina sumą, kurią Pirkėjas turi sumokėti Tiekėjui pagal Sutarties sąlygas ir tvarką. Tiekėjas, išrašydamas ir pateikdamas sąskaitas faktūras Pirkėjui, atitinkamai į jas neįtraukia subtiekėjo tiesiogiai Pirkėjui pateiktų ir Tiekėjo patvirtintų sąskaitų faktūrų sumų; | |
|  | Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su subtiekėju, Tiekėjui Sutartimi numatytos teisės, pareigos ir kiti įsipareigojimai nepereina subtiekėjui; | |
|  | Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo mokėtinos sumos, rizika prieš Pirkėją tenka Tiekėjui ir neatitikimai pašalinami Tiekėjo sąskaita. | |
|  | Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo Pirkėjui. | |
|  | Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Sutartyje nustatytą kainodarą. Su subtiekėjais gali būti atsiskaitoma tik po to, kai pilnai suteiktos visos Sutartyje numatytos Paslaugos ir pasirašytas Paslaugų perdavimo – priėmimo aktas. | |
|  | Sutartyje nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Pirkėjas įgyja tik tuo atveju, jei jis Tiekėjui pateikia įrodymus, patvirtinančius apie finansavimo iš trečiųjų šalių vėlavimą. | |
|  | Vykdant Sutartį visos sąskaitos faktūros privalo būti teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Kitais būdais teikiamos sąskaitos faktūros bus laikomos pateiktomis netinkamai ir nebus priimamos. Sąskaita – faktūra turi būti išrašyta ir pateikta per „E. sąskaita“ sistemą ne vėliau kaip per 2 (dvi) darbo dienas po Paslaugų perdavimo – priėmimo akto pasirašymo dienos. | |
|  |  | |
|  | **PASLAUGŲ PERDAVIMAS IR KOKYBĖ** | |
|  |  | |
|  | Paslaugos turi būti suteiktos per Sutartyje nustatytą Paslaugų teikimo terminą. | |
|  | Tiekėjas, įvykdęs visus Sutartimi prisiimtus įsipareigojimus, privalo kreiptis į Pirkėją dėl Paslaugų perdavimo – priėmimo akto pasirašymo. Pirkėjas turi ne vėliau kaip per 5 (penkias) darbo dienas pasirašyti Paslaugų perdavimo – priėmimo aktą arba atmesti Tiekėjo prašymą pasirašyti Paslaugų perdavimo – priėmimo aktą, nurodydamas priimto sprendimo motyvus, trūkumų ištaisymo terminus bei priemones, kurių Tiekėjas privalo imtis tam, kad Paslaugų perdavimo – priėmimo aktas būtų pasirašytas. Tiekėjas nurodytus trūkumus turi ištaisyti nedelsiant ir savo lėšomis. Paslaugų perdavimo – priėmimo aktas pasirašomas sudarant elektroninį dokumentą, abiejų Šalių pasirašomas kvalifikuotu elektroniniu parašu. Jei Sutartyje numatytas Paslaugų teikimas etapais ir tarpiniai mokėjimai, šiame punkte nustatyta Paslaugų perdavimo Pirkėjui tvarka taikoma ir perduodant Paslaugų dalį (etapą). | |
|  | Pirkėjas pasirašo Paslaugų perdavimo – priėmimo aktą, jei Paslaugos atitinka Sutarties sąlygas, Lietuvos Respublikoje taikomų norminių dokumentų nustatytus reikalavimus bei kitus reikalavimus, įprastai keliamus tokio pobūdžio paslaugoms. | |
|  | Siekiant aiškumo patikslinama, jog be sąlygų, nurodytų Sutarties 4.3 punkte, Ataskaitos rengimo paslaugos laikomos atitinkančiomis Sutarties sąlygas, tuomet kai Ataskaita bus suderinta su Pirkėju. | |
|  | Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Pirkėjo nuosavybė. | |
|  | Nuosavybės teisė į Paslaugų atlikimo rezultatą, kai toks sukuriamas, Pirkėjui pereina nuo Sutartyje nustatyta tvarka pasirašyto Paslaugų perdavimo – priėmimo akto pasirašymo dienos. | |
|  | Jeigu sutartyje ir Techninėje specifikacijoje nenustatyta kitaip, Paslaugų teikimo metu parengta dokumentacija turi būti pateikta tik elektroniniu formatu, o Paslaugų sutartis ir kiti susiję dokumentai (įskaitant, bet neapsiribojant Ataskaitos perdavimo – priėmimo aktu, sąskaita – faktūra) turi būti pasirašomos kvalifikuotu elektroniniu parašu. | |
|  |  | |
|  | **ŠALIŲ TEISĖS IR PAREIGOS** | |
|  |  | |
|  | **Pirkėjas įsipareigoja:** | |
|  | Tinkamai ir sąžiningai vykdyti Sutartį; | |
|  | Su Pirkėju suderinus Sutarties 2.1.1 punkte nurodytą Grafiką, su kuriuo pateikiamas informacijos ir elektroninių dokumentų, reikalingų tinkamam sutarties vykdymui, sąrašas, ne vėliau kaip per 30 (trisdešimt) darbo dienų pateikti Tiekėjui visą jo pagrįstai prašytą, Pirkėjo turimą informaciją ir dokumentus, reikalingus tinkamam Sutarties vykdymui; | |
|  | Sudaryti sąlygas Tiekėjui atlikti Pirkimo Sutarties priede nurodyto (-ų) pastato (-ų) apžiūrą abiejų Šalių suderintu laiku bei kitas sąlygas, būtinas Tiekėjui teikti Sutartyje numatytas Paslaugas, jei tokių sąlygų sudarymas išskirtinai priklauso nuo Pirkėjo; | |
|  | Pateikti Metodikos 7.2 papunktyje numatytus dokumentus Metodikoje nustatyta tvarka; | |
|  | Suteikti reikiamus įgaliojimus Tiekėjui veikti Pirkėjo vardu (jei tokie įgaliojimai yra reikalingi); | |
|  | Sutarties vykdymo metu bendradarbiauti su Tiekėju, teikiant Sutarčiai vykdyti pagrįstai reikalingą ir Pirkėjo turimą informaciją, kurios pateikimo būtinybė iškilo Sutarties vykdymo metu; | |
|  | Priimti tinkamai suteiktas Paslaugas ir sumokėti Sutarties kainą už tinkamai ir laiku suteiktas Paslaugas pagal Sutarties sąlygas; | |
|  | Tinkamai vykdyti kitas Sutartyje ir Lietuvos Respublikos teisės aktuose numatytas pareigas. | |
|  | **Pirkėjas turi teisę:** | |
|  | Be atskiro pranešimo atlikti bet kokius patikrinimus, kurie Pirkėjui atrodo reikalingi, kilus įtarimui, kad Tiekėjas nesugebės laiku suteikti Paslaugų ar Paslaugos teikiamos nekokybiškai, neprofesionaliai, pažeidžiant reikalavimus; | |
|  | Paslaugų teikimo metu raštiško ir motyvuoto prašymo pagrindu reikalauti Tiekėjo darbuotojo arba Tiekėjo pareigas vykdančio asmens pakeitimo, jei mano, kad šis asmuo netinkamai vykdo pareigas; | |
|  | Nepriimti netinkamai suteiktų Paslaugų ir atsisakyti mokėti už netinkamai suteiktas Paslaugas; | |
|  | Naudotis kitomis Sutartyje ir Lietuvos Respublikos teisės aktuose numatytomis Pirkėjo teisėmis. | |
|  | **Tiekėjas įsipareigoja:** | |
|  | per 5 (penkias) kalendorines dienas parengti ir suderinti Grafiką; | |
|  | Teikiant Ataskaitos rengimo paslaugas atsižvelgti (kiek tai neprieštarauja Ataskaitos rengimą reglamentuojantiems teisės aktams) į Pirkėjo pastabas dėl Ataskaitos. Pirkėjas savo pastabas Ataskaitai turi pateikti per 14 (keturiolika) kalendorinių dienų nuo Ataskaitos pateikimo dienos, nurodytos Sutarties 2.1.2 punkte. Tiekėjas, atsižvelgdamas į Pirkėjo pastabas, patikslina Ataskaitą ir pateikia ją Pirkėjui ne vėliau kaip per 7 (septynias) kalendorines dienas nuo pastabų gavimo dienos. Ataskaitos ir jų versijos gali būti tikslinamos neribotą skaičių kartų iki tol, kol atitiks Techninėje specifikacijoje nurodytus reikalavimus; | |
|  | Suteikti Paslaugas vadovaudamasis Sutarties nuostatomis, Metodikos aktualia redakcija, Energijos vartojimo pastatuose, įrenginiuose ir technologiniams procesams audito atlikimo tvarkos ir sąlygų ir energijos vartojimo pastatuose, įrenginiuose ir technologiniams procesams auditą atliekančių specialistų rengimo ir atestavimo tvarkos aprašo, patvirtinto Lietuvos Respublikos energetikos ministro 2012 m. rugpjūčio 2 d. įsakymu Nr. 1-148, aktualia redakcija bei kitais su Paslaugų teikimu ir įgyvendinimu susijusiais Lietuvos Respublikoje galiojančiais teisės aktais (jų aktualiomis redakcijomis); | |
|  | Jei Pirkėjas suteikia įgaliojimus Tiekėjui veikti Pirkėjo vardu ir surinkti reikiamą informaciją energiniam auditui atlikti, savarankiškai surinkti visą reikiamą informaciją ar dokumentus pastato energiniam auditui atlikti t. y. kreiptis į VĮ Registrų centrą (gauti reikalingas pažymas, nekilnojamojo turto kadastro ir registro išrašus, kadastro bylos duomenis, nekilnojamojo daikto kadastro duomenų bylos dublikatus ir kitą energiniam auditui atlikti reikalingą informaciją kurią gali pateikti VĮ Registrų centras), dujų pardavimo (jei pastate yra dujos) ir tiekimo įmonę (siekiant nustatyti ir įvertinti dujų (jei pastate yra dujos) suvartojimus ir patiriamas išlaidas), įvertinti ir suskaičiuoti pastate energiją vartojančius prietaisus. | |
|  | Jei Pirkėjas suteikia įgaliojimus Tiekėjui veikti Pirkėjo vardu ir surinkti reikiamą informaciją energiniam auditui atlikti, atsakyti už duomenų, kuriuos pats Tiekėjas surenka iš kitų šaltinių apie objektą, surinkimą ir tikrumą*.* | |
|  | Teikti Paslaugas Pirkėjui pagal Sutartį už Sutarties kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias; | |
|  | Sutartyje nustatytu laiku (jei Sutartyje nurodomi Paslaugų suteikimo etapai – atskiruose etapuose nustatytu laiku) suteikti Paslaugas, perduoti Pirkėjui Sutartyje nurodytų Paslaugų rezultatą ir ištaisyti nustatytus trūkumus; | |
|  | Užtikrinti, kad Sutarties sudarymo momentu ir visą jos galiojimo laikotarpį Tiekėjas, jo darbuotojai išlaikytų reikiamą kvalifikaciją ir patirtį, reikalingas norint teikti Paslaugas. Jeigu pirkimo vykdymo metu nebuvo tikrinama Tiekėjo kvalifikacija dėl teisės verstis atitinkama veikla arba buvo tikrinama ne visa apimtimi, užtikrinti, kad Sutartį vykdys tik tokią teisę turintys asmenys. Tiekėjas, pageidaudamas pakeisti specialistą (-us), kurių kvalifikacija rėmėsi savo atitikimui kvalifikaciniams reikalavimams pagrįsti, privalo raštu apie tai informuoti Pirkėją ir pateikti keičiančio ne žemesnės kvalifikacijos specialisto kvalifikaciją patvirtinančius dokumentus. Pirkėjas, gavęs iš Tiekėjo prašymą dėl specialisto keitimo, ne vėliau kaip per 7 (septynias) dienas patikrina, ar naujo specialisto kvalifikacija atitinka pirkimo dokumentuose keliamus reikalavimus, ir raštu praneša Tiekėjui apie savo sutikimą keisti specialistą arba pateikia motyvuotą atsisakymą. | |
|  | Savo sąskaita apsaugoti Pirkėją nuo bet kokių pretenzijų, nuostolių, atsirandančių dėl Tiekėjo veiksmų ar aplaidumo vykdant Sutartį, ir atlyginti dėl savo kaltų veiksmų padarytą žalą tretiesiems asmenims bei jų patirtus nuostolius, įskaitant nuostolius dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo; | |
|  | Per 5 (penkias) dienas informuoti Pirkėją apie visas reikšmingas aplinkybes (pvz., turto areštas ar laikinųjų apsaugos priemonių taikymas, taikos sutarties su kreditoriais sudarymas, pagrindų bankroto ar restruktūrizavimo bylai iškelti atsiradimas, paduoti pareiškimai dėl bankroto ar restruktūrizavimo bylos Tiekėjui iškėlimo, bankroto ar restruktūrizavimo bylos iškėlimas, mokestinis įsiskolinimas ir kitas aplinkybes), turinčias ar galinčias turėti įtakos sutartiniams įsipareigojimams tinkamai vykdyti; | |
|  | Nenaudoti Pirkėjo prekės ženklo ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo; | |
|  | Laikytis konfidencialumo ir asmens duomenų teisinės apsaugos reikalavimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, taip pat nenaudoti konfidencialios informacijos asmeniniams ar trečiųjų asmenų poreikiams; | |
|  | Pirkėjui raštu paprašius grąžinti visus iš Pirkėjo gautus Sutarčiai vykdyti pateiktus dokumentus; | |
|  | Laikytis Sutartyje nustatytos pranešimo apie subtiekėjų kontaktinių duomenų ir atstovų, keičiamų, papildomų ir naujų subtiekėjų pasitelkimo tvarkos; | |
|  | Mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnio 21 dalies 3 nuostatos taikymo, užtikrinti, kad Paslaugos nebūtų teikiamos iš valstybių ar teritorijų, nurodytų Viešųjų pirkimų įstatymo 45 straipsnio  21 dalies 3 punkte; | |
|  | Tinkamai vykdyti kitus įsipareigojimus, numatytus Sutartyje ir Lietuvos Respublikoje galiojančiuose teisės aktuose. | |
|  | **Tiekėjas turi teisę:** | |
|  | Gauti iš Pirkėjo visą Pirkėjo turimą informaciją ir dokumentus, reikalingus tinkamam Sutarties vykdymui; | |
|  | Kreiptis į šalto ir karšto vandens tiekimo, šilumos tiekimo, elektros energijos pardavimo ir tiekimo įmones (siekiant nustatyti ir įvertinti pastato vandens, šilumos, elektros suvartojimus ir patiriamas išlaidas), jei Pirkėjo pateikti šalto ir karšto vandens tiekimo, šilumos tiekimo, elektros energijos pardavimo ir tiekimo duomenys yra netikslūs / neaiškūs; | |
|  | Sutartinių įsipareigojimų vykdymui pasitelkti subtiekėjus Sutarties 6 skyriuje nustatyta tvarka; | |
|  | Gauti Sutarties kainą su sąlyga, kad jis tinkamai vykdo Sutartį, taip pat kitas Sutartyje ir Lietuvos Respublikos teisės aktuose numatytas teises. | |
|  | Nė viena Šalis neturi teisės perleisti visų arba dalies teisių ir pareigų pagal Sutartį jokiai trečiajai šaliai be išankstinio raštiško kitos Šalies sutikimo. | |
|  |  | |
|  | **SUBTIEKIMAS IR JUNGTINĖ VEIKLA** | |
|  | Sutarčiai vykdyti šiame punkte nurodytoms Paslaugoms atlikti (įskaitant darbų vykdymą, kuriuos apima Paslaugų teikimas) Tiekėjas numato pasitelkti šiuos subtiekėjus: įrašyti pavadinimą (-us) arba subtiekėjai nebus pasitelkti. | |
|  | Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas taip pat įsipareigoja informuoti apie šios informacijos pasikeitimus visu šios Sutarties vykdymo metu, taip pat pateikti šią informaciją apie papildomus ir naujus subtiekėjus, kuriuos jis ketina pasitelkti vėliau. | |
|  | Tiekėjas, Sutarties vykdymo laikotarpiu neviršydamas pirkimo dokumentuose nustatytos subtiekimui leidžiamos perduoti Sutarties dalies, toms Paslaugoms, kurių atlikimą Tiekėjas pasiūlyme numatė perduoti subtiekėjams, gali keisti pasitelktą subtiekėją arba pasitelkti papildomą subtiekėją, nekeisdamas pasitelktų subtiekėjų (toliau – **Papildomas subtiekėjas**). | |
|  | Tiekėjas Sutarties vykdymo laikotarpiu turi teisę pasitelkti naują subtiekėją, nors teikdamas pasiūlymą nebuvo numatęs subtiekėjų pasitelkimo atitinkamai Paslaugų daliai (toliau – **Naujas subtiekėjas**), jeigu Sutarties vykdymo laikotarpiu atsiranda reikšmingų aplinkybių, dėl kurių toks pasitelkimas yra būtinas ir kurių apdairus Tiekėjas nebūtų galėjęs numatyti, įskaitant, bet neapsiribojant, atvejus, kai: | |
|  | Siekiama baigti Paslaugų teikimą nustatytu terminu ir dėl to reikia padidinti Paslaugų teikimo našumą arba Pirkėjui pagrįstai reikalaujant baigti atlikti Paslaugas anksčiau; | |
|  | Įsigyjamos papildomos paslaugos; | |
|  | Esant kitų su Paslaugų teikimu susijusių reikšmingų Tiekėjo organizacinės struktūros ar vykdomos ūkinės veiklos ypatumų. | |
|  | Tiekėjas, pageidaudamas pakeisti subtiekėją, pasitelkti papildomą subtiekėją arba pasitelkti naują subtiekėją, privalo apie numatomą keitimą arba papildomo ar naujo subtiekėjo pasitelkimą iš anksto raštu informuoti Pirkėją bei pateikti keičiančio, papildomai arba naujai pasitelkiamo subtiekėjo kvalifikaciją patvirtinančius dokumentus (jei subtiekėjams buvo keliami kvalifikacijos reikalavimai arba teisė teikti Paslaugas, kurioms pasitelkiamas naujas subtiekėjas, siejama su kvalifikacijos reikalavimais) ir pašalinimo pagrindų nebuvimą patvirtinantį dokumentą (kai Tiekėjas rėmėsi keičiamo subtiekėjo pajėgumu arba kai Sutartyje numatyta Pirkėjo teisė reikalauti iš subtiekėjų pateikti pašalinimo pagrindų nebuvimą patvirtinantį dokumentą). Siekdamas pasitelkti naują subtiekėją, Tiekėjas papildomai privalo nurodyti, dėl kokių priežasčių siekia pasitelkti naują subtiekėją. | |
|  | Pirkėjas, gavęs Tiekėjo prašymą ir visus dokumentus, per 5 (penkias) dienas nuo visų dokumentų gavimo patikrina (kai taikoma), ar subtiekėjo kvalifikacija atitinka pirkimo dokumentuose keliamus reikalavimus, taip pat ar nėra subtiekėjo privalomo pašalinimo pagrindų, ir raštu praneša savo sutikimą keisti subtiekėją, pasitelkti papildomą arba naują subtiekėją. Šalys susitaria, kad Šalims įvykdžius visas punkte nurodytas sąlygas, atskiras susitarimas dėl Sutarties pakeitimo nebus sudaromas, o Šalių viena kitai pateikti šiame punkte nurodyti dokumentai yra laikomi neatskiriama Sutarties dalimi. | |
|  | Jei Tiekėjas pakeičia pasitelktą subtiekėją, pasitelkia papildomą ar naują subtiekėją, pažeisdamas Sutartyje nustatytą tvarką, Tiekėjas, Pirkėjui pareikalavus, nedelsiant turi atsisakyti tokio subtiekėjo paslaugų ir pakeisti jį tinkamu subtiekėju Sutartyje nustatyta tvarka. | |
|  | Jeigu pirkimo vykdymo metu nebuvo tikrinama Tiekėjo ir (ar) subtiekėjo kvalifikacija dėl teisės verstis atitinkama veikla arba buvo tikrinama ne visa apimtimi, Tiekėjas įsipareigoja Pirkėjui, kad Sutartį vykdys tik tokią teisę turintys asmenys. Pirkėjui reikalaujant Tiekėjas turi pateikti Užsakovui dokumentus, įrodančius subtiekėjo teisę verstis atitinkama veikla. | |
|  | Tiekėjas visais atvejais išlieka atsakingas už Sutarties vykdymą, įskaitant subtiekėjams perduodamos vykdyti Sutarties dalies kokybę ir padarytą žalą. | |
|  | Kai Sutartis sudaroma su Tiekėju, atstovaujančiu jungtinės veiklos sutarties pagrindu veikiančius subjektus, Tiekėjui taikomos pirkimo dokumentuose nustatytos sąlygos dėl jungtinės veiklos. | |
|  |  | |
|  | **SUTARTIES KEITIMAS IR NUTRAUKIMAS** | |
|  |  | |
|  | Sutartis gali būti pakeista, papildyta ar nutraukta tik raštu. Sutartis keičiama Šalims pasirašant susitarimą dėl Sutarties sąlygų pakeitimo, išskyrus Sutartyje aptartus atvejus, kai Sutarties sąlygos gali būti keičiamos vienašaliu raštišku pranešimu arba kai Sutartis numato galimybę pakeisti Sutarties sąlygas apsikeičiant Šalių dokumentais: | |
|  | Jei Sutarties galiojimo laikotarpiu pasikeičia Sutarties Šalies adresas, banko sąskaitos Nr., kontaktiniai duomenys, kiti Sutartyje numatyti Šalies rekvizitai, Šalys rašytinio susitarimo dėl Sutarties pakeitimo nesudaro. Šalis, kuri keičia savo rekvizitus ar kitus duomenis, privalo, laikydamasi Sutartyje nustatytos informavimo tvarkos, apie pakeitimus raštu informuoti kitą Šalį; | |
|  | Kai Sutartyje nustatyta tvarka keičiami Sutarčiai vykdyti pasitelkiami subtiekėjai arba pasitelkiami papildomi arba nauji subtiekėjai. | |
|  | Sutarties sąlygos Sutarties galiojimo laikotarpiu gali būti keičiamos Viešųjų pirkimų įstatyme nustatytomis sąlygomis ir tvarka, jeigu Sutarties sąlygų keitimas nenumatytas Sutartyje. | |
|  | Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo dėl tolimesnio Sutarties vykdymo teisę turi Pirkėjas. | |
|  | Sutarties pakeitimai įsigalioja po jų pasirašymo, jei Šalys nesusitaria kitaip. Sutarties pakeitimai yra neatskiriama Sutarties dalis. | |
|  | Pirkėjas turi teisę vienašališkai ne teismo tvarka nutraukti Sutartį, pranešdamas apie tai Tiekėjui raštu ne vėliau nei prieš 15 (penkiolika) kalendorinių dienų Civilinio kodekso 6.217 str. 1 ir 3 dalyse, 6.721 str. 1 dalyje numatytais pagrindais, taip pat dėl šių priežasčių: | |
|  | Jeigu Tiekėjas nepajėgia vykdyti sutartinių įsipareigojimų ir, Pirkėjui pareikalavus, nepateikia patikimų įrodymų dėl įmanomo šių įsipareigojimų vykdymo Pirkėjui priimtinais terminais ir kitomis sąlygomis ateityje; | |
|  | Jeigu paaiškėja, kad Tiekėjas, siekdamas Sutarties, buvo sudaręs susitarimą, neleistinai ribojantį konkurenciją; | |
|  | Jeigu Tiekėjas vėluoja atlikti Paslaugas ar jų dalį ilgiau nei 30 (trisdešimt) dienų arba vėluoja atlikti Paslaugas per kitą, Pirkėjo pagrįstai nurodytą terminą; | |
|  | Jeigu dėl nenugalimos jėgos Paslaugų atlikimas turi būti atidėtas neapibrėžtam laikotarpiui arba kai nenugalimos jėgos aplinkybės trunka ilgiau nei 3 (tris) mėnesius; | |
|  | Jeigu paaiškėja, kad Tiekėjui taikomas turto areštas ar laikinosios apsaugos priemonės, Tiekėjas sudarė taikos sutartį su kreditoriais, atsirado pagrindai bankroto ar restruktūrizavimo bylai iškelti, paduotas pareiškimas dėl bankroto ar restruktūrizavimo bylos Tiekėjui iškėlimo, iškelta bankroto ar restruktūrizavimo byla, susidarė mokestiniai įsiskolinimai ar yra kitos svarbios aplinkybės, ir šių aplinkybių visuma sudaro prielaidą, kad Tiekėjas nebus pajėgus įvykdyti Sutartį laiku ar kokybiškai, ar gali būti apsunkintas nuostolių išieškojimas dėl Sutarties pažeidimo; | |
|  | Jeigu Tiekėjas (įskaitant bet kurį iš Tiekėjo darbuotojų, tarpininkų, subtiekėjų, atstovų ir kt.) duoda arba pasiūlo (tiesiogiai arba netiesiogiai) bet kuriam Pirkėjo darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma kaip paskatą arba apdovanojimą už bet kurio su Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti (kyšį) bet kuriam su Sutartimi susijusiam asmeniui. Pirkėjui nutraukus Sutartį šiuo pagrindu, Tiekėjas privalo atlyginti Pirkėjui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutarties nutraukimo patirtus nuostolius; | |
|  | Jei Tiekėjui apskaičiuoti delspinigiai viršija 10 % (dešimt procentų) pradinės Sutarties vertės; | |
|  | Jei Tiekėjas, jo darbuotojai ar Tiekėjo pasitelkiami specialistai neatitinka pirkimo dokumentuose keltų kvalifikacijos reikalavimų; | |
|  | Paaiškėjo, kad Tiekėjas, su kuriuo sudaryta Sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį; | |
|  | Paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES; | |
|  | Sutartis buvo pakeista, pažeidžiant Viešųjų pirkimų įstatymo nuostatas, reglamentuojančias sutarties pakeitimo sąlygas ir tvarką. | |
|  | Tiekėjas turi teisę nutraukti Sutartį, pranešdamas apie tai Pirkėjui raštu prieš 15 (penkiolika) dienų, jeigu Pirkėjas vėluoja atsiskaityti ilgiau nei 30 (trisdešimt) dienų ir, nepaisydamas Tiekėjo raštu įteiktų prašymų, nesiima priemonių šiai padėčiai pakeisti per Tiekėjo nurodytą protingą terminą ir kitais Sutarties ir teisės aktų numatytais atvejais. | |
|  | Jeigu Pirkėjas nutraukia Sutartį dėl netinkamo Tiekėjo Sutarties vykdymo, Pirkėjas sumoka Tiekėjui tik už tinkamai atliktas ir priimtas Paslaugas pagal pasirašytus Paslaugų perdavimo – priėmimo aktus ir Sutartyje nustatyta tvarka pateiktas apmokėti sąskaitas faktūras. Tiekėjas privalo atlyginti Pirkėjui visas dėl tokio Sutarties nutraukimo susidariusias išlaidas, susietas su Sutartyje numatytų Paslaugų užbaigimu, ir kompensuoti dėl šio nutraukimo patirtus nuostolius. | |
|  | Jei Pirkėjas nutraukia Sutartį Civilinio kodekso 6.721 str. 1 d. ar kitais, ne dėl netinkamo Tiekėjo Sutarties vykdymo Sutartyje numatytais pagrindais, Tiekėjas turi teisę į kitų protingų išlaidų, kurias Tiekėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Pirkėjo momento tik tuo atveju, jei iki pranešimo apie Sutarties nutraukimą Tiekėjas nevėluoja suteikti Paslaugų ar jų dalies. | |
|  | Jeigu Tiekėjas nutraukė Sutartį dėl netinkamo Pirkėjo Sutarties vykdymo, Tiekėjas turi teisę gauti atlyginimą tik už tinkamai suteiktas Paslaugas pagal pasirašytus Paslaugų perdavimo – priėmimo aktus ir Pirkėjo priimtas sąskaitas faktūras. | |
|  |  | |
|  | **ŠALIŲ ATSAKOMYBĖ** | |
|  |  | |
|  | Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. | |
|  | Sutartį nutraukus dėl vienos Šalies sutartinių įsipareigojimų nevykdymo ar netinkamo vykdymo, kita šalis jai sumoka 10 (dešimties) procentų pradinės Sutarties vertės dydžio baudą ir atlygina kitus šios Šalies nuostolius, kurių nepadengia bauda. | |
|  | Jei dėl Pirkėjo kaltės nesumokama už Paslaugas per nustatytus terminus, Tiekėjo pareikalavimu Pirkėjas privalo sumokėti Tiekėjui už kiekvieną uždelstą dieną 0,05 % (penkių šimtųjų procento) dydžio delspinigius nuo laiku nesumokėtos sumos, neviršijant 10 % (dešimties procentų) pradinės Sutarties vertės. | |
|  | Jei Tiekėjas dėl savo kaltės nesuteikia visų ar dalies Paslaugų nustatytu terminu arba Sutartyje nustatytu terminu nepašalina Paslaugų trūkumų, Pirkėjas turi teisę be oficialaus įspėjimo ir nesumažindamas kitų savo teisių gynimo būdų taikyti 0,05 % (penkių šimtųjų procento) dydžio delspinigius nuo Sutarties kainos be PVM už kiekvieno termino kiekvieną praleidimo dieną, neviršijant 10 % (dešimties procentų) pradinės Sutarties vertės. Pirkėjui reikalaujant Tiekėjas privalo sumokėti delspinigius ir atlyginti nuostolius, kurių nepadengia delspinigiai. | |
|  | Šalys nutaria, kad netesybos yra pripažįstamos minimaliais Šalių patirtais nuostoliais, kurių nereikia įrodinėti. Pirkėjas delspinigius ir baudas turi teisę išskaičiuoti iš Tiekėjui mokėtinų sumų, taikydamas vienašalį įskaitymą Lietuvos Respublikos civilinio kodekso nustatyta tvarka. | |
|  |  | |
|  | **KONFIDENCIALUMAS** | |
|  |  | |
|  | Sutarties turinį sudaranti ir (ar) su ja susijusi informacija, taip pat Sutarties vykdymo metu Šalių viena kitai tiek sąmoningai, tiek atsitiktinai atskleista bet kokia kita informacija (išskyrus informaciją, kuri teisės aktų pagrindu negali būti laikoma konfidencialia informacija, taip pat informaciją, kuri gali būti viešai prieinama) yra konfidenciali. Kiekviena Šalis įsipareigoja neatskleisti jokios vykdant Sutartį iš kitos Šalies gautos ar su Sutarties vykdymu susijusios konfidencialios informacijos. Ši informacija tiek Sutarties galiojimo laikotarpiu, tiek Sutarčiai pasibaigus tretiesiems asmenims gali būti atskleista tik tiek, kiek toks informacijos atskleidimas yra būtinas Sutarčiai tinkamai vykdyti ir tik iš anksto gavus atitinkamą kitos Šalies raštišką sutikimą, laikantis asmens duomenų apsaugos reikalavimų. | |
|  | Šalys susitaria, kad konfidencialios informacijos atskleidimo atveju Tiekėjas atlygins visus Pirkėjo tiesioginius nuostolius. | |
|  | Tiekėjas negali Pirkėjo duomenų naudoti tiesioginės rinkodaros tikslais (taip pat ir reklaminio pobūdžio pranešimams siųsti). | |
|  | Sutartyje aptartos konfidencialumo ir asmens duomenų tvarkymo sąlygos yra neterminuotos. | |
|  |  | |
|  | **SUSIRAŠINĖJIMAS IR UŽ SUTARTIES VYKDYMĄ ATSAKINGI ASMENYS** | |
|  |  | |
|  | Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu jie yra įteikti Šalies atstovui arba atsiųsti paštu, elektroniniu paštu ar faksu Sutartyje nurodytais adresais. | |
|  | Jei pasikeičia Sutartyje nurodytas Šalies adresas ir (ar) kiti duomenys, taip pat už Sutarties vykdymą atsakingas asmuo, Šalis turi informuoti kitą Šalį, pranešdama apie tai ne vėliau kaip prieš 5 (penkias) dienas. Bet kokie Šalies reikalavimai, kylantys iš netinkamai įteiktų pranešimų ar su jais susiję, bus laikomi nepagrįstais. | |
|  | Pirkėjo už Sutarties vykdymą atsakingas asmuo – Pareigos, vardas ir pavardė, tel. įrašyti, el. p. įrašyti. | |
|  | Tiekėjo už Sutarties vykdymą atsakingas asmuo – Pareigos, vardas ir pavardė, tel. įrašyti, el. p. Pareigos, vardas ir pavardė. | |
|  | Šalys gali keisti Sutartyje nurodytus atstovus bei jų kontaktinius duomenis vienašaliu rašytiniu pranešimu kitai Šaliai. | |
|  |  | |
|  | **NENUGALIMOS JĖGOS APLINKYBĖS (FORCE MAJEURE)** | |
|  |  | |
|  | Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Lietuvos Respublikos Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas. | |
|  | Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo. | |
|  | Šalis yra atleidžiama nuo atsakomybės, jei nenugalimos jėgos aplinkybės, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, tęsėsi ilgiau kaip 3 (tris) mėnesius. | |
|  |  | |
|  | **BAIGIAMOSIOS NUOSTATOS** | |
|  |  | |
|  | Sutartis sudaryta lietuvių kalba sudarant elektroninį dokumentą, abiejų Šalių pasirašomą kvalifikuotu elektroniniu parašu. | |
|  | Vienos iš Sutarties sąlygos negaliojimas nedaro negaliojančios visos Sutarties, išskyrus atvejus, kai Šalys be tos sąlygos Sutarties apskritai nebūtų sudariusios. Šalys susitaria, kad vienos iš Sutarties sąlygų negaliojimo atveju, jeigu toks jos negaliojimas nedaro negaliojančios visos Sutarties, minėta sąlyga Šalių rašytiniu susitarimu turės būti nedelsiant pakeista nauja galiojančia sąlyga, kuri pagal prasmę ir turinį būtų artimiausia negaliojančiai sąlygai bei turėtų analogišką teisinį ir ekonominį rezultatą, kaip ir pakeistoji sąlyga. | |
|  | Sutarčiai taikoma Lietuvos Respublikos teisė. Ginčai, kilę tarp Šalių dėl Sutarties, sprendžiami derybomis, o nepavykus susitarti derybomis – teismine ginčų sprendimo tvarka Lietuvos Respublikos teisme pagal galiojančius Lietuvos Respublikos įstatymus. | |
|  | Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė. | |
|  | Sutarties priedai yra neatskiriama jos dalis. Sutarties priedai: | |
|  | Sutarties Priedas Nr. 1 – „Energijos vartojimo pastatuose audito techninė specifikacija“. | |
|  | Sutarties Priedas Nr. 2 – Tiekėjo pasiūlymas. | |
|  |  | |
|  | **ŠALIŲ DUOMENYS IR PARAŠAI** | |
|  |  | |
| * 1. **Pirkėjo vardu** | | * 1. **Tiekėjo vardu** |
|  | |  |
| Organizacijos pavadinimas | | Organizacijos pavadinimas |
| Organizacijos kodas | | Organizacijos kodas |
| Organizacijos adresas | | Organizacijos adresas |
| Organizacijos telefonas | | Organizacijos telefonas |
| Organizacijos el. p. | | Organizacijos el. p. |
| Organizacijos PVM mokėtojo kodas (jei yra) | | ​​Organizacijos PVM mokėtojo kodas (jei yra)​ |
| Organizacijos banko sąskaitos numeris | | Organizacijos banko sąskaitos numeris |
| Organizacijos banko pavadinimas ir rekvizitai | | Organizacijos banko pavadinimas ir rekvizitai |
|  | |  |
| Atstovaujančio asmens pareigos | | Atstovaujančio asmens pareigos |
|  | |  |
| Vardas pavardė | | Vardas pavardė |